Showing Up (filma)

Showing Up 2022ko Kelly Reichardt estatubatuar zinema zuzendariaren komedia dramatikoa da.

 Sinopsia 

Lizzie artista da. Zeramika piezak egiten ditu, baita buztinezko eskultura txikiak ere. Beste artista askok bezala, Lizziek dirua irabazteko bidea ematen dion lan bat du, eta bere denbora librean kezkatzen da sorkuntzaz. Lizziek ez du konfiantza handiegirik bere buruarengan, eta deseroso dago bai bere azalean, baita artearen munduan ere. Familiarekin duen harremana ere ez da erraza: ama Lizzieren nagusia da zuzentzen duen arte eskolan; intentsitate bereziko pertsona bat da, apur bat neurotikoa eta kontrolatzailea. Aitak, amarengandik banandua, lagunak diren bikote bat du etxean, eta, dirudienez, berataz baliatzen ari dira, nahiz eta gizona nahikoa lotsagabea den; eta anaia, artista hura ere, fase maniako bat bizitzen ari da, eta familiako kide guztiak kezkatuta ditu.

Lizziek bere piezen erakusketa bat du zortzi egun barru, eta, ekitaldi garrantzitsu horretarako prestatzen ari dela, bizitzak eta egunerokoak oztopatuko dute: ura berotzen ez duen galdara, katuak zauritu duen usoa, labe elektrikoak alde batetik gehiegi erre duen zeramika pieza, eta bere bizilagunarekin dituen liskarrak. Bizilaguna Lizzie baino artista arrakastatsuagoa da, diru arazorik gabea, Lizzie bizi den etxearen jabea, eta beti pozik dagoela diruditen horietakoa.

 Aktoreak 
 Michelle Williams: Lizzy Carr
 Hong Chau: Jo Tran
 Maryann Plunkett: Jean Carr
 John Magaro: Sean Carr
 André 3000: Eric
 James LeGros: Ira
 Judd Hirsch: Bill Carr
 Ted Rooney: Ted
 Heather Lawless: Marlene
 Amanda Plummer: Dorothy
 Matt Malloy: Lee

 Erreferentziak 

 Kanpo estekak 

Kategoria:Ameriketako Estatu Batuetako filmak
Kategoria:Drama-komedia filmak
Kategoria:Film independenteak
Kategoria:Oregonen girotutako filmak